Φώτης Πολυμέρης

Ο Φώτης Πολυμέρης (το πραγματικό του όνομα ήταν Φώτιος Παλημέρης Πάτρα, 20 Φεβρουαρίου 1920 - Αθήνα, 28 Μαΐου 2013) ήταν Έλληνας τραγουδιστής, συνθέτης και στιχουργός.

 Βιογραφικό  

Γεννήθηκε στην Πάτρα,  γιος του Ευαγγελινού-Παύλου Παλημέρη, ο οποίος γεννήθηκε το 1884 (20/8) στα Κουβαλάτα της Επαρχίας Πάλης στην Κεφαλονιά. Το 1935 κυκλοφόρησε τον πρώτο του δίσκο αφού πρώτα νίκησε σε διαγωνισμούς τραγουδιού της εποχής. Είχε μεγάλη δισκογραφική σταδιοδρομία, ηχογραφώντας πάνω από 200 τραγούδια και θεωρείται από τους μεγαλύτερους τραγουδιστές του ελαφρού τραγουδιού, ενώ έγραψε τους στίχους και τη μουσική σε πάνω από 100 τραγούδια. Συνεργάστηκε με όλους τους μεγάλους δημιουργούς και τραγουδιστές της εποχής του καθώς και με ρεμπέτες όπως τους Τσιτσάνη, Μητσάκη, Παπαιωάννου, Βαμβακάρη και άλλους. Τραγούδια του ακούστηκαν σε ταινίες του ελληνικού σινεμά , όπως Ένας χαρούμενος αλήτης (ταινία Έλα στο θείο 1950), Άστα τα μαλλάκια σου (ταινία Εκείνες που δεν πρέπει ν' αγαπούν 1951), Θα γυρίσει κι ο τροχός (ταινία Εκείνες που δεν πρέπει ν' αγαπούν 1951). 

Το 2004 έγραψε και την αυτοβιογραφία του. 

Απεβίωσε στις 28 Μαΐου του 2013, σε ηλικία 93 ετών.The Best, Θλίψη για τον θάνατο του Πατρινού τραγουδιστή του «Αστα τα μαλλάκια σου» Φώτη Πολυμέρη 

 Επιτυχίες του 
Ακρόπολη Πλάκα
Ας ήξερα τι κρύβεις στην καρδιά σου
Αντιός Μαρικίτα Λίντα
το Βαλς της μοναξιάς
Βρέ ντουνιά (Τ' αλητάκια)
Για μας κελαηδούν τα πουλιά
Άστα τα μαλλάκια σου
Ένα σπιτάκι σ' ένα χωριουδάκιΈνας κορίτσαρος
Εσένα, μόνο εσένα αγαπώ
Εχτές το δειλινό που τα 'πια
Η γυναίκα είναι ζημιά
Η κιθάρα του πατέρα
Θα γυρίσει κι ο τροχός
Καρδιά μου φτάνει
Λίγες καρδιές αγαπούνε Μη φύγης, που θα πας
Μια μικρή μ' ένα μικρούλη
Να 'χα τα νιάτα σου
Πάμε σαν άλλοτε
Περνούν οι ομορφιές
Το σκαλοπάτι σου
Πλούτη μη ζητάς
Ρίξε τον έρωτα στα κεραμίδιαΣτους δρόμους γυρνώ
Την ημέρα που θα 'ρθης σε μένα
Το τελευταίο ταγκό
Το τραγούδι σου κιθάρα
Το Τραγούδι του αλήτη
Κίμινο, κίμινο, κίμινο
Αραπίνες
Το σκαλοπάτι σου θα κάνω μαξιλάρι 

 Εξωτερικοί σύνδεσμοι 
 Βιογραφικό του στο kefalonianet

 Ενδεικτική Βιβλιογραφία 
Φώτης Πολυμέρης, Των Αναμνήσεων η Λιτανεία , αυτοβιογραφία, Εκδόσεις Άγκυρα, Αθήνα 2004

 Παραπομπές 

Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες τραγουδοποιοί